ผู้บัญชาการตำรวจแห่งชาติ คาด ประชาชนออกมาใช้สิทธิมากอีกครั้งช่วงเย็นวันนี้ พร้อมสั่งการเจ้าหน้าที่ดูแลการจราจรตลอดวัน
พลตำรวจเอก ดำรงศักดิ์ กิตติประภัสร์ ผู้บัญชาการตำรวจแห่งชาติ กล่าวว่า จากการรับฟังรายงานปัญหาภาพรวมการจราจรช่ววเช้าวันนี้ มีการจราจรที่ติดขัดในถนนบางสาย เช่น ถนนพหลโยธิน สายไหม ถนนรามอินทรา ถนนวัชรพล ถนนสุขุมวิทขาเข้า และถนนรัชดาบางส่วน โดยทางผู้บัญชาการตำรวจนครบาลได้ให้ผู้กำกับและผู้บังคับการในทุกพื้นที่ได้แก้ปัญหาคลี่คลายไปพอสมควร และคาดว่าในช่วงเย็นจะประชาชนออกมาใช้สิทธิจำนวนมากอีกครั้งส่วนพื้นที่ตำรวจภูธรภาค 1 เช้านี้ มีการจราจรติดขัดอยู่บางส่วน เช่น ถนนรัตนาธิเบศร์ และถนนรังสิตปทุมธานี แต่จะมีกำลังตำรวจทุกที่ไม่ว่าจะเป็นกำลังตำรวจประจำจุดและชุดเคลื่อนที่เร็ว รวมถึงชุดของการจราจรเพื่อแก้ปัญหาเรื่องการเคลื่อนตัวของรถและการจัดจราจรบริเวณหน่วยเลือกตั้งด้วยทั้งนี้ มีรายงานล่าสุดเมื่อเวลา 11.51 น. พบเหตุรายงานฉีกบัตรเลือกตั้งรวม 8 เคส ในพื้นที่จ.อุดรธานี 2 เคส, จ.สมุทรปราการ 2 เคส, จ.กระบี่, จ.ภูเก็ต, จ.สระแก้ว และจ.สุโขทัย จังหวัดละ 1 เคส